b'\n_START_ARTICLE_\nTomas Davulis\n_START_PARAGRAPH_\nTomas Davulis (g. 1975 m. gegu\xc5\xbe\xc4\x97s 29 d.) \xe2\x80\x93 teisininkas, teis\xc4\x97tyrininkas laboralistas, Vilniaus universiteto (VU) profesorius, Teis\xc4\x97s fakulteto dekanas, Privatin\xc4\x97s teis\xc4\x97s katedros d\xc4\x97stytojas, Darbo teis\xc4\x97s instituto vadovas, Lietuvos teisinink\xc5\xb3 draugijos (LTD) vicepirmininkas, Lietuvos Europos teis\xc4\x97s asociacijos (LETA) pirmininkas, LR darbo kodekso reng\xc4\x97jas.\n_START_SECTION_\nBiografija\n_START_PARAGRAPH_\n1998 m. baig\xc4\x97 VU Teis\xc4\x97s fakultet\xc4\x85, \xc4\xafgijo teisininko kvalifikacij\xc4\x85. Gav\xc4\x99s stipendij\xc4\x85 i\xc5\xa1 Adolfo ir Margot Krebs fondo (Adolf- und Margot-Krebs-Stiftung), 2001 m. lapkri\xc4\x8dio 27 d. Albert-Ludwig universitete Freiburge (Vokietijoje) per 14 m\xc4\x97nesi\xc5\xb3 baig\xc4\x97 podiplomines studijas, apgyn\xc4\x97 magistro darb\xc4\x85 vokie\xc4\x8di\xc5\xb3 kalba tema \xe2\x80\x9eEuropos S\xc4\x85jungos darbo teis\xc4\x97s poveikis ES nari\xc5\xb3 kandida\xc4\x8di\xc5\xb3 teisei, Lietuvos pavyzdys\xe2\x80\x9c,- (vok. Die Auswirkungen des europ\xc3\xa4ischen Arbeitsrechts auf das Recht der Beitrittskandidaten der EU an dem Beispiel Litauens), (darbo vadovas \xe2\x80\x93 \xc5\xaakin\xc4\x97s, darbo ir socialinio draudimo teis\xc4\x97s instituto direktorius prof. Manfred L\xc3\xb6wisch), teis\xc4\x97s magistras (LL. M. studijas baig\xc4\x97 summa cum laude). Peln\xc4\x97 DAAD fondo premij\xc4\x85 i\xc5\xa1skirtiniams u\xc5\xbesienio studentams (premij\xc4\x85 skyr\xc4\x99s Freiburgo universitetas be u\xc5\xbesienio student\xc5\xb3 apdovanojimo u\xc5\xbe ypatingus akademinius pasiekimus taip pat siek\xc4\x97 atkreipti d\xc4\x97mes\xc4\xaf ir paskatinti A. ir M. Krebs fondo, remian\xc4\x8dio studentus i\xc5\xa1 Ryt\xc5\xb3 Europos, veikl\xc4\x85). 2002 m. gruod\xc5\xbeio 20 d. apgyn\xc4\x97 disertacij\xc4\x85 tema \xe2\x80\x9eLietuvos darbo teis\xc4\x97s integracijos \xc4\xaf Europos S\xc4\x85jungos teisin\xc4\x99 sistem\xc4\x85 problemos\xe2\x80\x9d, socialini\xc5\xb3 moksl\xc5\xb3 (teis\xc4\x97s krypties) daktaras._NEWLINE_Nuo 1996 m. vasario 12 d. iki 1996 m. gruod\xc5\xbeio 31 d., nuo 1997 m. sausio 27 d. iki 1999 m. vasario m\xc4\x97n. Profesini\xc5\xb3 s\xc4\x85jung\xc5\xb3 mokymo ir tyrimo instituto teisininkas, 1996 m. spalio 1 d. iki 2000 m. spalio 1 d., nuo 2001 m. lapkri\xc4\x8dio 1 d. Lietuvos parod\xc5\xb3 centro \xe2\x80\x9eLitexpo\xe2\x80\x9c juriskonsultas, nuo 1998 m. rugs\xc4\x97jo m\xc4\x97n. iki \xc5\xa1iol VU Teis\xc4\x97s fakulteto asistentas, lektorius, docentas, profesorius, laikotarpyje nuo 2003 m. iki 2012 m. buvo VU Teis\xc4\x97s fakulteto prodekanas tarptautiniams ry\xc5\xa1iams ir mokslui, Koordinatorius tarptautiniams ry\xc5\xa1iams, VU Teis\xc4\x97s fakulteto Neakivaizdinio skyriaus prodekanas; nuo 2006 m. rugs\xc4\x97jo m\xc4\x97n. iki 2009 m. rugpj\xc5\xab\xc4\x8dio 31 d. Vilniaus universiteto Teis\xc4\x97s fakulteto Darbo teis\xc4\x97s katedros ved\xc4\x97jas, nuo 2009 m. gruod\xc5\xbeio 1 d. VU TF Darbo teis\xc4\x97s instituto, nuo 2016 m. - Darbo teis\xc4\x97s centro vadovas, nuo 2012 m. rugs\xc4\x97jo 1 d. VU TF dekanas,, nuo 2016 m. VU Teis\xc4\x97s klinikos valdybos pirmininkas._NEWLINE_Dalyvavo rengiant \xc4\xafstatymus, pvz., tokius kaip Lietuvos Respublikos darbo kodeksas (2002 m.), Lietuvos Republikos darbo kodeksas (2016 m.), U\xc5\xbeimtumo \xc4\xafstatymas (2016 m.), Darbo taryb\xc5\xb3 \xc4\xafstatymas (2004 m.), Europos darbo taryb\xc5\xb3 \xc4\xafstatymas (2004 m.), Garantij\xc5\xb3 komandiruotiems darbuotojams \xc4\xafstatymas (2007 m.) ir kt. Europos Komisijos nepriklausom\xc5\xb3 ekspert\xc5\xb3 tinklo darbo teis\xc4\x97s direktyvoms \xc4\xafgyvendinti narys (nuo 2007 m.), Europos Komisijos Nepriklausom\xc5\xb3 ekspert\xc5\xb3 tinklo vyr\xc5\xb3 ir moter\xc5\xb3 lygiateisi\xc5\xa1kumo \xc4\xafgyvendinimui darbo ir u\xc5\xbeimtumo srityje narys (nuo 2004 m.), Europos darbo teis\xc4\x97s tinklo narys. Kvie\xc4\x8diamas \xc4\xafvertinti Seimo komitet\xc5\xb3 pateiktas Konstitucijos pataisas, teik\xc4\x97 nuomon\xc4\x99 ir si\xc5\xablymus kaip VU Teis\xc4\x97s fakulteto mokslininkas. Projekto \xe2\x80\x9eDarbo santyki\xc5\xb3 ir valstybinio socialinio draudimo teisinis-administracinis modelis\xe2\x80\x9d vadovas._NEWLINE_Keli\xc5\xb3 mokslini\xc5\xb3 knyg\xc5\xb3, vir\xc5\xa1 \xc5\xa1imto \xc4\xafvairi\xc5\xb3 mokslo publikacij\xc5\xb3 autorius ir bendraautoris. Pareng\xc4\x97 Lietuvos darbo teis\xc4\x97s ap\xc5\xbevalg\xc4\x85 (TDO organizacijai, 2004 m.). 2008 m. rugs\xc4\x97jo 16-18 d. Freiburge Tarptautin\xc4\x97s darbo ir socialin\xc4\x97s apsaugos teis\xc4\x97s bendrijos (vok. Internationale Gesellschaft f\xc3\xbcr das Recht der Arbeit und der sozialen Sicherheit) Europos Kongrese, skirtame darbo ir socialinei teisei, skait\xc4\x97 pagrindin\xc4\xaf prane\xc5\xa1im\xc4\x85 apie visuomen\xc4\x97s sen\xc4\x97jimo \xc4\xaftak\xc4\x85 Europos \xc5\xa1ali\xc5\xb3 pensij\xc5\xb3 sistemoms , 2008 m. lapkri\xc4\x8dio 28 d. dalyvavo ELLN teisiniame seminare \xe2\x80\x9eDarbo teisiniai i\xc5\xa1\xc5\xa1\xc5\xabkiai tarptautinio mobilumo atveju\xe2\x80\x9c Noordwijke (Nyderlandai). Skait\xc4\x97 \xc4\xafvairius prane\xc5\xa1imus tarptautin\xc4\x97se ir nacionalin\xc4\x97se konferencijose. Seminar\xc5\xb3 darbo teis\xc4\x97s tema lektorius teis\xc4\x97jams, advokatams ir kitiems praktikams, keli\xc5\xb3 u\xc5\xbesienio mokslini\xc5\xb3 teisini\xc5\xb3 \xc5\xbeurnal\xc5\xb3 redakcin\xc4\x97s kolegijos narys._NEWLINE_Lietuvos darbo teis\xc4\x97s ir socialin\xc4\x97s apsaugos draugijos vicepirmininkas, Lietuvos Europos teis\xc4\x97s asociacijos (FIDE narys) pirmininkas,  Europos darbo teis\xc4\x97s tinklo (ELLN) narys, buv. Lietuvos advokat\xc5\xb3 kvalifikacinio egzamino komisijos narys (iki 2018 m.), buv. Pretendent\xc5\xb3 \xc4\xaf teis\xc4\x97jus egzamino komisijos narys (iki 2012 m.), 2007-2010 m. Lietuvos teisinink\xc5\xb3 draugijos vicepirmininkas, buv. 2010-2013 m. kovo m\xc4\x97n. Lietuvos teisinink\xc5\xb3 draugijos pirmininkas._NEWLINE_Apdovanotas valstybiniu Pranc\xc5\xabzijos apdovanojimu - Akademini\xc5\xb3 palmi\xc5\xb3 ordino riterio insignijomis (pranc. Chevalier dans l\xe2\x80\x99Ordre des Palmes acad\xc3\xa9miques)._NEWLINE_Moka vokie\xc4\x8di\xc5\xb3, angl\xc5\xb3, rus\xc5\xb3, pranc\xc5\xabz\xc5\xb3 kalbas bei lenk\xc5\xb3 kalbos pagrindus.'